Dječji vrtić Ana Dicmo, Kraj 42A Klasa: 601-05/24-01/01 Ur.broj: 2175-4-2-24-01

Dicmo Kraj, 23. travnja 2024. godine

Na temelju čl.1a Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) i čl. 4. Pravilnika o upisu djece i mjerilima upisa u Dječji vrtić Ana, Upravno vijeće Dječjeg vrtića Ana, na 35. sjednici održanoj 22. travnja 2024. godine objavljuje

**NATJEČAJ**

**o provođenju postupka e – upisa u programe**

**Dječjeg vrtića Ana za pedagošku godinu 2024./2025.**

**I.** U Vrtić se upisuju djeca od navršene treće godine života do godine prije polaska u školu.

Pravo na upis djeteta u Vrtić ostvaruju roditelji/skrbnici koji zajedno sa djetetom imaju prebivalište na području Općine Dicmo.

Djeca roditelja/skrbnika s boravištem na području Općine Dicmo mogu biti upisana u Vrtić samo u slučaju kada su svi zahtjevi za upis djece s prebivalištem na području Općine Dicmo riješeni.

**II.** Prijave za upis djece zaprimaju se elektroničkim putem na poveznici <https://e-upisi.hr/>

**od 09. SVIBnja do 17. SVIBNja 2024. u 12:00h**

**Detaljne upute za roditelje/staratelje možete pronaći na našoj web stranici** <https://djecji-vrtic-ana-dicmo.hr/>. Napominjemo kako **treba imati pristup sustavu e-građani**, na koji se možete prijaviti korištenjem prihvaćenih vjerodajnica (nalaze se na poveznici [https://gov.hr/hr/lista-prihvacenih-vjerodajnica/1792)](https://gov.hr/hr/lista-prihvacenih-vjerodajnica/1792%29).

**III.** Pri prijavi za upis djeteta u Vrtić potrebno je priložiti obveznu dokumentaciju za upis djece u vrtić i dokumentaciju kojom se ostvaruje prednost pri upisu.

OSNOVNI DOKUMENTI

1. **Zahtjev za upis djeteta (djece) u vrtić** – roditelj/staratelj stvara u sustavu **e-upisi** popunjavanjem traženih podataka
2. **Rodni list (izvadak iz matice rođenih) za dijete –** dohvaća se iz sustava E-građani
3. **Dokaz o prebivalištu za oba** roditelja (Uvjerenje o prebivalištu Ministarstva unutarnjih poslova ili preslika osobnih iskaznica oba roditelja) – dohvaća se iz sustava E-građani
4. **Za djecu s teškoćama u razvoju i kroničnim bolestima** - nalaz i mišljenje nadležnog tijela iz sustava socijalne skrbi ili potvrda izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja – priložiti (uploadati) u sustavu prije zaključavanja zahtjeva za upis

 **5. Potvrdu o obavljenom sistematskom pregledu odnosno zdravstvenom stanju djeteta (popunjava nadležni liječnik pedijatar)** - priložiti (uploadati) u sustavu prije zaključavanja zahtjeva za upis.

DOKUMENTI KOJIMA RODITELJ/STARATELJ DOKAZUJE PRAVO NA PREDNOST PRI UPISU (čl. 20. Zakona o predškolskom odgoju i obrazovanju i Pravilnik o upisu djece i mjerilima upisa u Dječji vrtić Ana)

**1.** **Za** **dijete (djecu) zaposlenih roditelja**

* **potvrdu o zaposlenosti** roditelja ili elektronički zapis o podacima evidentiranim u matičnoj evidenciji HZMO-a za oba roditelja ili jednog roditelja ukoliko je samo jedan roditelj zaposlen (ne starije od 30 dana od dana podnošenja Prijave za upis, potvrda se uzima na Hrvatskom zavodu za mirovinsko osiguranje) - dohvaća se iz sustava E-građani
* **za roditelje/skrbnike zaposlene u inozemstvu** **(i pomorce)** – ugovor ili potvrda poslodavca kojom se dokazuje činjenica postojanja ugovora o radu odnosno činjenica mirovinskog osiguranja temeljenog na radu, preveden na hrvatski jezik od sudskog tumača - priložiti (uploadati) u sustavu prije zaključavanja zahtjeva za upis
* **preslika rješenja o samostalnom obavljanju djelatnosti** (za privatne poslodavce) ne starije od 30 dana od dana podnošenja zahtjeva za upis – priložiti (uploadati) u sustavu prije zaključavanja zahtjeva za upis

**2. Za dijete (djecu) HRVI Domovinskog rata, dijete (djecu) roditelja žrtava iz Domovinskog rata** – Rješenje Ministarstva branitelja o statusu HRVI i o statusu žrtve (s klauzulom pravomoćnosti) – priložiti (uploadati) u sustavu prije zaključavanja zahtjeva za upis

**3. Za dijete (djecu)** **jednoroditeljskih obitelji** - potvrda o zaposlenosti roditelja (HZMO), pravomoćna presuda o razvodu braka ili odluka suda o povjeri djeteta na stanovanje ili izvješće o provedenom postupku obveznog savjetovanja pri Centru za socijalnu skrb ili drugi dokaz da drugi roditelj ne živi u zajedničkom kućanstvu – priložiti (uploadati) u sustavu prije zaključavanja zahtjeva za upis

**4. Za dijete (djecu) samohranih roditelja** – potvrda o zaposlenosti roditelja (HZMO), rodni list djeteta u koji nije upisano ime oca, preslika izvatka iz matice rođenih za roditelja koji nije bio u braku, smrtni list ili izvadak iz matice umrlih za preminulog roditelja, potvrda o nestanku drugog roditelja ili drugo uvjerenje nadležnog tijela kojim se dokazuje da roditelj sam uzdržava dijete (Rješenje Centra za socijalnu skrb o privremenom uzdržavanju djeteta – kad je roditelj lišen poslovne sposobnosti, kad mu je oduzeto pravo na roditeljsku skrb, kada je na dugotrajnom liječenju, na dugotrajnom izdržavanju zatvorske kazne) ili drugi dokazi – priložiti (uploadati) u sustavu prije zaključavanja zahtjeva za upis

**5. Za dijete (djecu) iz obitelji s troje ili više djece** – rodni listovi za svako dijete – dohvaća se iz sustava e - Građani

**6**. **Za dijete (djecu) u godini pred polazak u školu** - vidljivo iz rodnog lista koji se dohvaća iz sustava E-građani

**7. Za dijete (djecu) koja su ostvarila pravo na socijalnu uslugu smještaja u udomiteljskim obiteljima** – sudska odluka (ne starija od godine dana) i rješenje Centra za socijalnu skrb o smještaju djeteta u udomiteljsku obitelj - priložiti (uploadati) u sustavu prije zaključavanja zahtjeva za upis

**8. Za dijete (djecu) čija su oba roditelja redoviti studenti/učenici** - potvrda škole ili visokoškolske ustanove o statusu redovnog/ih učenika/studenta za tekuću akademsku godinu ne starije od 30 dana od dana podnošenja zahtjeva za upis – priložiti (uploadati) u sustavu prije zaključavanja zahtjeva za upis

**9.** **Za dijete (djecu) roditelja koji primaju doplatak za djecu ili roditelja korisnika zajamčene minimalne naknade** – rješenje ili potvrda/elektronički zapis HZMO o pravu na dječji doplatak za tekuću godinu, potvrda Centra za socijalnu skrb da roditelj prima zajamčenu minimalnu naknadu upis – priložiti (uploadati) u sustavu prije zaključavanja zahtjeva za upis

**10. Za djecu s teškoćama u razvoju i kroničnim bolestima** - nalaz i mišljenje nadležnog tijela iz sustava socijalne skrbi ili potvrda izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja - priložiti (uploadati) u sustavu prije zaključavanja zahtjeva za upis

**11. Djeca osoba s invaliditetom upisanih u Hrvatski registar osoba s invaliditetom –** potvrda o upisu u Hrvatski registar osoba s invaliditetom - priložiti (uploadati) u sustavu prije zaključavanja zahtjeva za upis

**12.** **Za dijete (djecu) koja do 1. travnja tekuće godine navrše četiri godine života –** vidljivo iz rodnog lista koji se dohvaća iz sustava E-građani

**13. Za dijete (djecu) iz obitelji koja već ima upisano jedno ili više djece u Dječji vrtić Ana –** ime i prezime i OIB već upisanog djeteta koje ostaje upisano u idućoj pedagoškoj godini - priložiti (uploadati) u sustavu prije zaključavanja zahtjeva za upis

**Prijava se ne može obaviti bez potpune dokumentacije.**

**Roditelj odnosno skrbnik koji se poziva na pravo prvenstva, uz navedenu obveznu dokumentaciju, dostavlja i dokumente kojima dokazuje to pravo. Ukoliko roditelj/skrbnik nije priložio odgovarajuću dokumentaciju kao dokaz prioriteta na koji se poziva ne ostvaruje pravo na taj prioritet pri upisu.**

**IV.** Rezultati upisa biti će objavljeni na oglasnoj ploči vrtića i web stranici vrtića (<http://djecji-vrtic-ana-dicmo.hr>) 10. lipnja 2024.godine.

**V.** Na odluku upisne komisije podnositelji zahtjeva imaju pravo žalbe, koju mogu podnijeti Upravnom vijeću Vrtića u roku od 15 dana od dana objavljivanja rezultata upisa. Žalbe se zaprimaju u Vrtiću ili poštom (Dječji vrtić Ana; Kraj 42a, 21232 Dicmo; sa naznakom „za Upravno vijeće“). Upravno vijeće rješava žalbe u roku od 30 dana od primitka žalbe.